Source: http://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_18102018/Energiaseurannan_sovelluspalvelun_hankin(14186)
Timestamp: 2019-10-19 22:58:05+00:00
Document Index: 18236529

Matched Legal Cases: ['§ 119', 'kko ', '§ 113', '§ 114', '§ 115', '§ 116', '§ 117', '§ 118']

Energiaseurannan sovelluspalvelun hankinta | Mikkeli
Energiaseurannan sovelluspalvelun hankinta
Kaupunkiympäristölautakunta, kokous 18.10.2018
§ 119 Energiaseurannan sovelluspalvelun hankinta (lisäpykälä)
MliDno-2018-2149
Mikkelin kaupungin tilapalvelut on pyytänyt avointa hankintamenettelyä käyttäen tarjouksia energiaseurannan sovelluspalvelusta. Hankintailmoitus on julkaistu kaupungin pienhankintapalvelun kautta 10.9.2018. Hankinta ei ylitä kansallista kynnysarvoa. Sopimuskausi on 1.1.2019 – 31.12.2023.
Hankinnan kohteena on Mikkelin kaupungin tilapalveluiden käyttöön tulevaa energiaseurannan sovelluspalvelua. Palvelulla seurataan kaupungin tilapalveluiden kiinteistöjen energiankulutusta, tulostetaan kulutusraportteja sekä havaitaan muutoksia kohteiden kulutuksissa.
Määräaikaan 8.10.2018 mennessä saatiin neljä (4) tarjousta. Tarjouksensa olivat jättäneet Enegia Energy Management Services Oy, Oudata Oy, Granlund Oy ja Rejlers Oy. Kaikki tarjoukset täyttivät tarjouspyynnön kelpoisuusehdot.
Tarjouspyynnön mukaan valintaperusteena on kokonaistaloudellinen edullisuus ja vertailuperusteena paras hinta-laatusuhde.
Kokonaistaloudellisesti edullisimman tarjouksen antoi Rejlers Oy 94,705 p (maksimi 98 p).
Kaupunkiympäristölautakunta hyväksyy kilpailutuksen ja tarjousyhteenvedon perusteella energiaseurannan sovelluspalvelusta saadun kokonaistaloudellisesti edullisimman Rejlers Oy:n antaman tarjouksen. Tilapalvelut valtuutetaan valmistelemaan ja allekirjoittamaan tarvittava sopimus.
Tehty hankintapäätös ei muodosta vielä sopimusta, vaan sopimus syntyy erillisen sopimusasiakirjan allekirjoituksella.
Tarjouksen jättäneet, tilapalvelut/Jarkko Hyttinen
Liite Kyltk Tarjousten vertailutaulukko.pdf (pdf, 57 kt)
§ 113 Viranhaltijoiden päätösten otto-oikeus
§ 114 Valtuustoaloite: Julkisen puurakentamisen lisääminen Mikkelin kaupungissa
§ 115 Valtuustoaloite: Anttolan koulun yhteyteen rakennettavan liikuntasalin tulee olla vähintään koripallokentän kokoinen
§ 116 Valtuustoaloite: Lähemäen- ja Urpolan koulujen yhteyteen rakennettavien liikuntasalien tulee olla vähintään koripallokentän kokoisia
§ 117 Mikkelin kantakaupungin osayleiskaava 2040
§ 118 Asumisen ja toimintaympäristön palvelualueen talousarvio 2019 taloussuunnitelma vuosille 2020-2023